**Χριστουγεννιάτικη ανακατωσούρα**

**«Χριστουγεννιάτικη ανακατωσούρα**» Μία διασκευή του…

“Η μάγισσα ανακατωσούρα και τα Χριστούγεννα των ανάποδων πραγμάτων” της Όλγας Βλαχοπούλου

**ΡΟΛΟΙ**

1. 2 Ξωτικά
2. **2.** Γυναίκα του Αϊ Βασίλη

**Γλυκίσματα**

**3.** Βασιλόπιττα

**4.** Κουραμπιές

**5.** Μελομακάρονο

**Στολίδια**

**6.** Αστέρι

**7.** Μπαλαρίνα

**8.** Μικρός Τυμπανιστής

**9.** Αγγελάκι

**10.** Η Μάγισσα Ανακατώστρα

**11.** Ο Μιασταλίτσας

**12.** Πνεύμα Χριστουγέννων

*Τα Χριστούγεννα κοντεύουν. “Ολα είναι έτοιμα για τη μεγάλη γιορτή. Όμως κάτι πρόκειται να συμβεί που θα φέρει τα πάνω – κάτω…*

(Βγαίνουν μαζί τα δύο ξωτικά)

**1. Τα Ξωτικά μαζί**

Ξωτικά αγαπημένα,

Μία ομάδα φοβερή,

Όλα έτοιμα θα είναι

Στη μεγάλη τη γιορτή

**Πρώτο Ξωτικό**

Τα πακέτα ετοιμάζω,

Με κορδέλες τα τυλίγω,

Τα παιχνίδια μέσα βάζω,

Τα μετρώ, τα ξεχωρίζω.

**Δεύτερο Ξωτικό**

Στην Ευρώπη, στην Ασία,

Σε Αφρική και Αυστραλία…

Πρέπει να τα ξεχωρίσω

και ετικέτες να κολλήσω.

Μες στη γιορτινή κουζίνα η Γυναίκα του Αϊ Βασίλη τρέχει, τρέχει, τρέχει…

**2. Η Γυναίκα του Αϊ Βασίλη**

Τα γλυκά μου έχω φτιάξει ,

να τα ψήσω απομένει,

το σιρόπι αν δεν φτάσει,

τι θα κάνω η καημένη;

Τα Χριστούγεννα κοντεύουν,

Όπου να’ναι θα τελειώσω.

Τη στολή του Αϊ Βασίλη

έχω για να σιδερώσω.

**3. Βασιλόπιτα**

Ετοιμάστηκα και φέτος

Με όλα μου τα υλικά.

Το φλουράκι το’χω κρύψει

Και ετούτη τη χρονιά.

Πάντα κάποιον περιμένει

Να το βρει όλο χαρά,

Τυχερός να είναι πάντα,

Να’χει ελπίδα στην καρδιά.

**4. Κουραμπιές**

Μες στην πιατέλα κάθομαι

Με τα άλλα τα γλυκάκια,

Ξέρω πως είμαι νόστιμος

Και αρέσω στα παιδάκια.

Με άχνη ζάχαρη γλυκιά,

Στέκομαι στολισμένος,

Με αμύγδαλα και βούτυρο

Είμαι εγώ φτιαγμένος.

**5. Μελομακάρονο**

Με το μελάκι το χρυσό

Είμαι εγώ ντυμένο,

Μελομακάρονο μικρό,

Σκούρο, καφέ, λαχταριστό.

Το άρωμά μου σκόρπισα

Στο σπίτι πάλι φέτος

Με τη δική μου νοστιμιά

Θα μπει το νέο έτος!

Ακούτε πως κουβεντιάζουν τα στολίδια στο δεντράκι. Γυαλιστερά και φροντισμένα γίνανε ένα παρεάκι.

(Βγαίνουν μαζί τα στολίδια)

**6. Αστέρι**

Ψηλά πάνω εγώ φέγγω,

όπως και τότε μαγικό,

να σκορπίσω φως τριγύρω,

ολόλαμπρο και θεϊκό.

Η χαρά μου είναι μεγάλη

Και το φως μου θα σκορπίσω!

Σε όλης μας της Γης τα πλάτη

Τα σκοτάδια θα φωτίσω

**7. Μπαλαρίνα**

Αστράκι μου σε χαιρετώ!

Ακούω τα υπέροχα νέα

Με τη λάμψη τη δικιά σου

Όλα θα’ναι πιο σπουδαία.

Ονειρικά θα χορέψω

Και πριν πέσει η αυλαία

Με ένα σάλτο θα πετάξω

στη δικιά σας την παρέα.

**8. Μικρός Τυμπανιστής** (Απευθύνεται στα άλλα στολίδια)

Πως μ’αρέσει να μας βλέπω

Στολισμένα στα κλαδιά

Καθώς όλοι τραγουδάμε

Όλο κέφι και χαρά.

Αυτό το τύμπανο κρατώ

Και Χριστούγεννα προσμένω

Γλυκό τραγούδι για να πω

Τραγούδι αγαπημένο

**9. Αγγελάκι**

Μαζί, Μικρέ Τυμπανιστή,

κι εγώ θα τραγουδήσω

Κι ύστερα από τον ουρανό

θα σε καληνυχτίσω.

Ετούτα τα Χριστούγεννα,

όλα θα δεις θα αλλάξουν.

Όλα τα αστέρια του ουρανού

απόψε θα ανάψουν!

Τι συμφορά! Φτάσανε τα νέα στης μαγισσούλας το αυτί!

Της μάγισσας Ανακατωσούρα, που κάνει ξόρκια φοβερά με μαγική μεζούρα…

**10. Η Μάγισσα Ανακατώστρα**

Δεν τα πιστεύω αυτά που λέτε!

Όλους θα σας τρομάξω…

Τα μαγικά τα φίλτρα μου

πρέπει να ετοιμάσω…

Ούτε λάμψη, ούτε χορούς

Φέτος δε θα χαρείτε

Και με τα λόγια που θα πω

Όλοι θα κοιμηθείτε!

Μπίρι και μπομ, Και μπιμ και μπουμ…

Όλους σας διατάζω!

Με τη μεζούρα που κρατώ

Ανάποδα σας βάζω…

Κι όλα άρχισαν να λειτουργούν… ΑΝΑΠΟΔΑ!!!!

**11. Βασιλόπιτα**

Δε θα ψηθώ, δε θα ψηθώ!

Απόψε θα το σκάσω

Και τα γλυκάκια τα μικρά

Μαζί μου θα φωνάξω.

**12. Κουραμπιές & Μελομακάρονο** (μαζί)

Απ’την πιατέλα βγαίνουμε

και μία βολτίτσα πάμε…

Μα μην το πείτε πουθενά

Πως πίσω δεν γυρνάμε…

**13. Αγγελάκι & Αστεράκι** (μαζί)

Έναν υπνάκο λέμε εμείς

Να πάρουμε οι καημένοι

Νιώθουμε πως είμαστε ξαφνικά

Λιγάκι κουρασμένοι.

**14. Ξωτικά** (μαζί)

Τα δώρα απ’τα κουτιά

Θα βγάλουμε αμέσως.

Δε θα μοιράσει τίποτα

ο Αϊ Βασίλης φέτος.

**15. Μικρός Τυμπανιστής & Μπαλαρίνα** (Βγαίνουν μαζί)

**Μικρός Τυμπανιστής**

Το τύμπανο το πέταξα

Και άλλο δε θα παίξω.

**Μπαλαρίνα**

Χωρίς τη μουσική σου

Κι εγώ δε θα χορέψω…

Όλοι γύρω μαγεμένοι στέκουν, εκτός απ’τον καλό τον Μιασταλίτσα,

Που δεν τον πιάνουνε τα ξόρκια γιατί είναι μικρός σαν μία τελίτσα…

**16. Μιασταλίτσας**

Μπορεί να’μαι μία σταλίτσα

Ξωτικούλης τοσοδά…

Πρώτος όμως θα φωνάξω

Όχι πια μουρ-μουού-ρααα

Δεν μπορεί!!!

Κάποιος τρόπος θα υπάρχει

όλα να φτιαχτούν εν τάχει.

Έλα καλό μου Πνεύμα

Τα Χριστούγεννα να σώσεις

Και στου κόσμου τα παιδιά

Τη χαρά να ξαναδώσεις…

**17. Πνεύμα των Χριστουγέννων**

Να μη λυπάσαι Ξωτικό, και όλα καλά θα γίνουν…

Χριστούγεννα, Πρωτοχρονιά, όλα εδώ θα μείνουν.

Όλα θα γίνουν όπως πριν,

Στο εργαστήρι πάλι

Στολίδια, δώρα και γλυκά

Θα βγούνε από τη ζάλη.

Όλα θα γίνουνε σωστά…

Φύγε, κακιά αναποδιά,

Όλα να γίνουνε καλά!

**18. Όλοι οι ήρωες μαζί**

Κάθε παιδί σε αυτή τη γη

έχει δικαίωμα να χαρεί

Μία Χριστουγεννιάτικη γιορτή.

Και κάθε μικρή αναποδιά

Μπορεί να ξεπεραστεί

Με μια μεγάλη αγκαλιά

που όλους κι όλα τα χωρά.